**Farské oznamy**

**Siedma veľkonočná nedeľa B (16. 5. 2021)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Za povolania na kňazský stav, kántrový deň | 18.00 |
| Štvrtok |  | 7.00 |
| Piatok |  | 18.00 |
| Sobota | Zoslanie Ducha Svätého, vigília | 18.00 |
| Nedeľa | Zoslanie Ducha Svätého, končí sa veľkonočné obdobie | 8.00 a 10.30 online |

Mesiac máj je mesiacom Panny Márie kedy sa veriaci skrze mariánske modlitby utiekajú k Nebeskému Otcovi. Lebo Panna Mária je vždy cestou, ktorá vedie ku Kristovi. Pozývam vás milí veriaci k úcte Matky Božej cez modlitbu svätého ruženca i loretánskych litánií tak doma ako i v našom chráme. Bolo by krásne keby ste si doma našli čas a dokázali sa spoločne ako rodina pomodliť napr. jeden desiatok sv. ruženca alebo nejakú inú modlitbu. Zvlášť k tomu povzbudzujem rodiny prvoprijímajúcich detí.

Dnes je 55. svetový deň spoločenských komunikačných prostriedkov a svetový deň modlitieb za Cirkev v Číne. Po sv. omšiach je zbierka na katolícke masmédiá.

Celý týždeň sa budeme pripravovať na Slávnosť Zoslania Ducha Svätého a modliť sa za jeho vyliatie na nás i skrze novénu k Duchu Svätému.

Veriaci, ktorí sa v nedeľu Zoslania Ducha Svätého zúčastnia na verejnom recitovaní hymnu Príď Duchu Svätý tvorivý...môžu za obvyklých podmienok získať plnomocné odpustky.

Tento týždeň budeme mať letné kántrové dni, ktorých obsahom je prosba za duchovné povolania. My sa na tento úmysel budeme modliť v stredu a mali by sme po sv. omši i adoráciu.

Pozývam vás ku sv. spovedi. Spovedám každý deň pol hodinu pred sv. omšou alebo sa môžeme individuálne dohodnúť cez telefón.

Prosím o upratovanie kostola skupinu č.1.

Sv. omša v sobotu o 18.05 je vyhradená pre veriacich z Oblazova, ale bude slúžená v kostole v Kotešovej, aby sa do chrámu mohli zmestiť viacerí veriaci. Ďakujem za porozumenie.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Žehnám vám do ďalšieho týždňa.

Svätú omšu slávim každý deň a počet veriacich v kostole v rámci pandemických opatrení je nastavený na 15m2 jeden veriaci, čo je v našom kostole 13 ľudí. Prosím o prijatie týchto podmienok, vzájomnú úctu a rešpekt i pochopenie, ak by niekto musel zostať vonku, lebo sa nezmestí dovnútra. Pre tých, ktorí budú chcieť prijať Pána Ježiša v Eucharistii, čo vrelo odporúčam, budem dávať sv. prijímanie v nedeľu o 9.00hod. a prosím o dodržiavanie rozostupov pri čakaní na sv. prijímanie i počas rozdávania, ale ešte raz vás chcem povzbudiť k prijatiu Krista i vo sviatostnej podobe ako lekára i liek duše i tela.